ניב קבאנה

ניב קבאנה (באירית: Niamh Kavanagh; נולדה ב-13 בפברואר 1968 בדבלין, אירלנד) היא זמרת אירית וזוכת אירוויזיון 1993. קבאנה מוכרת בעיקר בזכות ניצחונה באירוויזיון 1993 שנערך במילסטריט, במחוז קורק שבאירלנד. קבאנה השתתפה גם באירוויזיון 2010, שנערך באוסלו. היא אחת מהזמרות האהובות ביותר מבין מעריצי האירוויזיון. דיירמויד פורלונג, נשיא מועדון המעריצים הרשמי של האירוויזיון באירלנד אמר: "רבים מאיתנו מחשיבים את ניב בתור אחת הזמרות הטובות ביותר שניצחו באירוויזיון". בעוד היא זוכה להצלחה רבה ברחבי אירופה, נותרה קבאנה אלמונית בארצות הברית, אולם הקליטה שם אלבום לאחר זכייתה באירוויזיון. אביה של קבאנה היה זמר וסקסופוניסט. בתור ילדה נהגה קבאנה לשיר במסיבות משפחתיות לעיתים קרובות. היא הושפעה מאריתה פרנקלין, אלה פיצג'רלד, בוני רייט ודם, יזע ודמעות שלכולם האזינה כבר מגיל צעיר. קבאנה שימשה בתור הזמרת המובילה וכן בתור זמרת רקע בפסקול הסרט "הקומיטמנטס" ("The Commitments"), בו היא שרה בין היתר את השירים "Destination Anywhere" ו-"Do Right Woman, Do Right Man". למרות זאת, קבאנה לא הייתה מוכנה להכרה המהירה לה זכתה בעקבות זכייתה באירוויזיון. קבאנה נשואה לפול מגיי, מוזיקאי מהעיר קריקפרגוס שבממלכה המאוחדת, אותו היא פגשה לראשונה באולפן הקלטות. לשניים יש שני בנים, ג'ק וטום, איתם חיו בקריקפרגוס במשך 11 שנים. קבאנה תכננה תחילה לעבור לארצות הברית, אולם לאחר זכייתה באירוויזיון היא חזרה בה מהחלטתה. קבאנה בת ה-25 הופיעה ב-14 במרץ 1993 בתחרות הקדם אירוויזיון האירית, וזאת על מנת לנסות לייצג את אירלנד באירוויזיון. קבאנה הופיעה עם השיר "In Your Eyes" ("בעיניך") שנכתב והולחן על ידי ג'ימי וולש. לאחר הצבעה צמודה הגיעה קבאנה למקום הראשון בתחרות הקדם עם 118 נקודות, בהפרש של 39 נקודות מהמקום השני. בתחרות האירוויזיון שנערכה במילסטריט, אירלנד ב-15 במאי, הופיעה קבאנה עם השיר שלה במקום ה-14 ברשימת סדר ההשמעה. לאחר הצבעה צמודה בה אירלנד ובריטניה התחלפו ביניהן על המקום הראשון מספר פעמים, הוכרזה אירלנד כמנצחת עם 187 נקודות, מספר שיא של נקודות שנשבר באותה שנה. השיר "In Your Eyes" הפך להיות הסינגל הנמכר ביותר באירלנד לשנת 1993, וכן הגיע למקום ה-24 במצעד הסינגלים הבריטי. כמו כן, השיר קיבל מעמד פלטינום כפול. קבאנה הקליטה את האלבום בנשוויל, טנסי שהופק על ידי ג'ון ג'ניגס. מאוחר יותר היא זנחה את קריירת המוזיקה כדי לבלות יותר זמן עם ילדיה. קבאנה ייצגה את אירלנד בשנית באירוויזיון 2010 עם השיר "It's For You" ("זה בשבילך"). התחרות נערכה בנורווגיה, בעיירה בארום שסמוכה לבירה אוסלו. השיר נכתב על ידי ניל מוני, מרטן אריקסון, לינה אריקסון וג'ונס גלאדניקוף. השתתפותה של קבאנה בקדם האירוויזיון האירי הייתה ודאית ב-10 בפברואר 2010 כאשר רשת השידור האירית חשפה את 5 המועמדים הסופיים בתחרות. תחרות הקדם נערכה ב-5 במרץ. קבאנה השיגה את מירב הנקודות האפשרי ובכך הביסה את 4 המתחרים שלה. היא הופיעה עם השיר שלה שוב ב-14 במאי, לפני שהיא נסעה לאירוויזיון באוסלו. לפי העיתון "אייריש טיימס", קבאנה קיבלה תמיכה עצומה מעיתונאים ומצופים באוסלו. היה חשש לפני חצי הגמר באירוויזיון שקבאנה תאבד את הקול שלה, ואף התקשתה לשיר במדויק בסוף השיר. קבאנה הופיעה בחצי הגמר שנערך ב-27 במאי 2010, והעפילה לשלב הגמר שנערך ב-29 במאי, 4 שנים מאז העפילה אירלנד לשלב הגמר בפעם האחרונה. בסוף ההצבעה סיימה קבאנה במקום ה-23 מתוך 25, עם 25 נקודות. קבאנה הופיעה בתחרות הקדם אירוויזיון האירית לשנת 2006 עם השיר "In Your Eyes" ביחד עם לינדה מרטין וזמרים אירים אחרים שהשתתפו באירוויזיון. קבאנה הקריאה את הנקודות של אירלנד באירוויזיון 2008 שנערך בבלגרד, בירת סרביה, ובאירוויזיון 2023 שנערך בליברפול, אנגליה. ב-15 במאי 2009 הופיעה קבאנה שוב בקדם האירוויזיון האירי, אך הפעם היא ביצעה דואט לשיר "Take a Little Piece of My Heart" ביחד עם פול הרינגטון, זוכה אירוויזיון 1994. כמו כן, קבאנה הופיעה מספר פעמים נוספות בקדם האירוויזיון האירי. בתחילת השנה החדשה הופיעה קבאנה בקדם האירוויזיון הרומני לשנת 2011. היא ביצעה את השיר איתו היא השתתפה באירוויזיון 2010, וכן את הלהיט של להקת אבבא "Happy New Year" ביחד עם קיארה סירקוזה ופאולה סלינג, נציגת רומניה לאירוויזיון 2010. כמו כן, היא הופיעה בקדם האירוויזיון האירי לשנת 2011. 1995: "Flying Blind" 1998: "Together Alone" 1993: "In Your Eyes" 1994: "Red Roses For Me" 1995: "Flying Blind" 1995: "Romeo's Twin" 1998: "Sometimes Love" מדיה וקבצים בנושא ניב קבאנה בוויקישיתוף אתר האינטרנט הרשמי של ניב קבאנה ניב קבאנה, במסד הנתונים הקולנועיים IMDb (באנגלית) ניב קבאנה, באתר ספוטיפיי ניב קבאנה, באתר AllMusic (באנגלית) ניב קבאנה, באתר MusicBrainz (באנגלית) ניב קבאנה, באתר דיזר ניב קבאנה, באתר Yandex.Music (ברוסית) ניב קבאנה, באתר Discogs (באנגלית) ניב קבאנה, באתר Genius ההופעה של ניב קבאנה בקדם האירוויזיון האירי מילים של השיר It's For You מאירוויזיון 2010 מילים של השיר In Your Eyes מאירוויזיון 1993 "This week they said", "אייריש טיימס", 29 במאי 2010. "Ireland expects as Niamh goes for Eurovision glory", מתוך העיתון "בלפסט טלגרף", 29 במאי 2010. אירוויזיון 1993, אתר האירוויזיון הרשמי. כותבי השיר "It's For You" מתוך האתר diggiloo. "RTÉ announces 2010 Eurosong finalists", מתוך האתר RTÉ הרשמי, 10 בפברואר 2010. "Tubridy excited about Eurosong show", מתוך האתר RTÉ הרשמי, 5 במרץ 2010. "Gately's husband to appear on Late Late", מתוך האתר RTÉ הרשמי, 14 במאי 2010. "Irish hopeful Kavanagh sounds positive note", "אייריש טיימס", 29 במאי 2010. "Ireland qualifies for Eurovision final for first time in four years", "אייריש טיימס", 28 במאי 2010.